turjo4nis/wikipedia-bn-dump-20250701 huggingface dataset:
হ্যারল্ড ওয়াল্টার ক্রোটো

স্যার হ্যারল্ড ওয়াল্টার ক্রোটো, এফআরএস (৭ অক্টোবর ১৯৩৯ – ৩০ এপ্রিল ২০১৬) একজন ইংরেজ রসায়নবিজ্ঞানী। তিনি ১৯৯৬ সালে রসায়নে নোবেল পুরস্কার লাভ করেন। তিনি বর্তমানে ফ্লোরিডা স্টেট ইউনিভার্সিটির একজন অধ্যাপক। তিনি সাসেক্স বিশ্ববিদ্যালয়ে কর্মজীবনের প্রায় ৪০ বছর কাটিয়েছেন।

জীবনী 
তিনি শেফিল্ড বিশ্ববিদ্যালয় থেকে ১৯৬১ সালে বিএসসি এবং ১৯৬৪ সালে পিএইচডি ডিগ্রি অর্জন করেন। তিনি ১৯৬৭ সালে সাসেক্স বিশ্ববিদ্যালয় এ শিক্ষক হিসেবে যোগদান করেন। তিনি ১৯৭৫ সালে পূর্ণ অধ্যাপক পদে উন্নীত হন। তিনি ২০০২-২০০৪ সাল পর্যন্ত রয়েল সোসাইটি অব কেমিস্ট্রির প্রেসিডেন্টের দায়িত্ব পালন করেন।

তথ্যসূত্র

বহিঃসংযোগ 
 Harry Kroto personal website
 Florida State University page
 University of Sheffield page
 Vega Science Trust
 Kroto Research Campus

১৯৩৯-এ জন্ম
২০১৬-এ মৃত্যু
শেফিল্ড বিশ্ববিদ্যালয়ের প্রাক্তন শিক্ষার্থী
সাসেক্স বিশ্ববিদ্যালয়ের শিক্ষাবিদগণ
পোলিশ-ইহুদি বংশোদ্ভূত ব্রিটিশ মানুষ
ইংরেজ নাস্তিক
ইংরেজ রসায়নবিদ
ইংরেজ মানবতাবাদী
ব্রিটিশ নোবেল বিজয়ী
নাইটস ব্যাচেলর
ফ্লোরিডা স্টেট ইউনিভার্সিটির অনুষদ
ন্যানোপ্রযুক্তিবিদ
নোবেল বিজয়ী রসায়নবিদ
কপলি পদক বিজয়ী
বোল্টন স্কুলে শিক্ষিত ব্যক্তি
বেল ল্যাবসে বিজ্ঞানী
স্ক্রিপস রিসার্চ ইনস্টিটিউট
ইংরেজ সংশয়বাদী
সন্দেহপ্রবণ তদন্ত জন্য কমিটির ফেলোগণ
ইংরেজ নোবেল বিজয়ী
বর্ণালীবীক্ষণবিদ
রয়েল সোসাইটির সভ্য
মোটর নিউরন রোগ থেকে মৃত্যু
ইংরেজ ইহুদি
পোলীয় ইহুদি বংশোদ্ভূত ইংরেজ ব্যক্তি
ইহুদি নাস্তিক
ইহুদি রসায়নবিদ
সাসেক্স বিশ্ববিদ্যালয়ের শিক্ষায়তনিক
শেফিল্ড বিশ্ববিদ্যালয়

শেফিল্ড বিশ্ববিদ্যালয় ইংল্যান্ডের দক্ষিণ ইয়র্কশায়ারের শেফিল্ডে অবস্থিত একটি বিশ্ববিদ্যালয়। এটি রাসেল গ্রুপ এর অন্যতম সদস্য।

গঠন 
 কলা ও মানবিক অনুষদ
 প্রকৌশল অনুষদ
 মেডিসিন, ডেন্টিস্ট্রি ও স্বাস্থ্য অনুষদ
 বিশুদ্ধ বিজ্ঞান অনুষদ
 সামাজিক বিজ্ঞান অনুষদ

বিখ্যাত শিক্ষার্থী 
 রিচার্ড জে রবার্টস, চিকিৎসাবিজ্ঞানে নোবেল পুরস্কার ১৯৯৩
 হ্যারল্ড ওয়াল্টার ক্রোটো, রসায়নে নোবেল পুরস্কার ১৯৯৬

বিখ্যাত শিক্ষক 
 হাওয়ার্ড ফ্লোরি, চিকিৎসাবিজ্ঞানে নোবেল পুরস্কার ১৯৪৫
 হ্যান্স এডলফ ক্রেব্‌স, চিকিৎসাবিজ্ঞানে নোবেল পুরস্কার ১৯৫৩

তথ্যসূত্র

বহিঃসংযোগ 
 
 University of Sheffield's Union of Students
 Lists of University College of Sheffield students

 
রাসেল গ্রুপ
গ্লাস সায়েন্স ইনস্টিটিউট
১৮৯৭-এ প্রতিষ্ঠিত শিক্ষাপ্রতিষ্ঠান
১৮৯৭-এ ইংল্যান্ডে প্রতিষ্ঠিত
বিশ্বব্যাপী বিশ্ববিদ্যালয় নেটওয়ার্ক
যুক্তরাজ্যের বিশ্ববিদ্যালয়
১৮৯৭-এ প্রতিষ্ঠিত বিশ্ববিদ্যালয় ও কলেজ
ঘৃষ্ণেশ্বর মন্দির

ঘৃষ্ণেশ্বর জ্যোতির্লিঙ্গ মন্দির বা ঘুশ্মেশ্বর জ্যোতির্লিঙ্গ মন্দির হল হিন্দু দেবতা শিবের পবিত্রতম বারোটি জ্যোতির্লিঙ্গ মন্দিরের অন্যতম। এটি ভারতের মহারাষ্ট্র রাজ্যের আওরঙ্গাবাদ থেকে ৩০ কিলোমিটার এবং দৌলতাবাদ (দেবগিরি) থেকে ১০ কিলোমিটার দূরে ইলোরা গুহার কাছে অবস্থিত। শিবপুরাণের কোটিরুদ্র সংহিতার ৩২ ও ৩৩তম অধ্যায়ে এই জ্যোতির্লিঙ্গের উল্লেখ পাওয়া যায়।

মন্দির 
মন্দিরের গাত্র-অলংকরণে প্রাগৈতিহাসিক মন্দির প্রথা ও প্রাগৈতিহাসিক স্থাপত্যশৈলীর মিশ্রণ দেখা যায়। মন্দিরে রক্ষিত শিলালিপিটি এখানকার পর্যটকদের কাছে একটি বিশেষ আকর্ষণ। মন্দিরটি লাল পাথরের তৈরি। এতে পাঁচটি চূড়া দেখা যায়। বর্তমান মন্দিরটি অষ্টাদশ শতাব্দীতে নির্মিত। এর গাতে হিন্দু দেবদেবীর মূর্তি খোদিত আছে।

ইতিহাস 
কথিত আছে, বেরুলের শিবভক্ত উপজাতি-প্রধান ঘৃষ্ণেশ্বরের কৃপায় এখানে গুপ্তধনখুঁজে পেয়েছিলেন। এই টাকায় তিনি মন্দিরটির সংস্কার করান ও শিখরসিঙ্গনপুরে একটি হ্রদ প্রতিষ্ঠা করেন। গৌতমীবাল (বায়জাবাই) ও অহল্যাবাই হোলকারও ঘৃষ্ণেশ্বরের মন্দির সংস্কার করিয়েছিলেন। মন্দিরের উপরে লাল পাথরে দশাবতারের মূর্তি খোদিত হয়েছে। দরবার কক্ষটিতে ২৪টি স্তম্ভ আছে। এই স্তম্ভগুলিতেও সুন্দর চিত্র খোদাই করা আছে। দরবার হলে নন্দিকেশ্বরের মূর্তিও আছে। গর্ভগৃহের আয়তন ১৭ ফুট X ১৭ ফুট। লিঙ্গমূর্তিটি পূর্বমুখী। মন্দিরের আধ-কিলোমিটারের মধ্যেই ইলোরা গুহা। অহল্যাবাই হোলকারের সময় মন্দিরের সুন্দর প্রাচীরটিও নির্মিত হয়েছিল।

পৌরাণিক উপাখ্যান
শিবপুরাণ অনুসারে, দক্ষিণ ভারতে দেবগিরি পর্বতে ব্রহ্মবেত্তা সুধর্ম নামে এক ব্রাহ্মণ তার পত্নী সুদেহাকে নিয়ে বাস করতেন। ব্রাহ্মণ দম্পতির সন্তান ছিল না বলে সুদেহার মনে দুঃখ ছিল। সন্তানলাভের সবরকম চেষ্টা করেও তিনি ব্যর্থ হয়েছিলেন। সুদেহা তখন তার বোন ঘুশ্মার সঙ্গে তার স্বামীর বিবাহের প্রস্তাব দেন। বোনের উপদেশ অনুসারে, ঘুশ্মা ১০১টি শিবলিঙ্গ নির্মাণ করে পূজা করেন এবং সেগুলিকে নিকটবর্তী হ্রদে বিসর্জন দেন। শিবের আশীর্বাদে ঘুশ্মার একটি সন্তান হয়। এতে ঘুশ্মা অহংকারী হয়ে ওঠেন এবং সুদেহা তার বোনের প্রতি ঈর্ষান্বিত হন। ঈর্ষার বশে সুদেহা একদিন ঘুশ্মার ছেলেটিকে খুন করে যে হ্রদে ঘুশ্মা শিবলিঙ্গ বিসর্জন দিতেন, সেখানে দেহটি ফেলে দেন। পরদিন সকালে ঘুশ্মা ও সুধর্ম উঠে নিত্যকর্মে নিযুক্ত হন। সুদেহাও উঠে রোজকার কাজ শুরু করেন। ঘুশ্মার পুত্রবধূ অবশ্য তার স্বামীর বিছানায় রক্তের দাগ দেখতে পান। ভয় পেয়ে তিনি সব কথা তার শাশুড়িকে বলেন। ঘুশ্মা শিবের পূজায় নিযুক্ত ছিলেন। তিনি পূজার আসন ছেড়ে ওঠেন না। এমনকি সুধর্মও ওঠেন না। এমনকি রক্তের দাগ দেখেও ঘুশ্মার ভাবান্তর দেখা যায় না। তিনি বলেন, ‘যিনি আমাকে পুত্র দিয়েছেন, তিনিই আমার পুত্রকে রক্ষা করবেন।’ এই বলে তিনি শিবের নাম জপ করতে থাকেন। তারপর শিবলিঙ্গ বিসর্জন দিতে গিয়ে ঘুশ্মা দেখেন, তার পুত্র আসছে। এতে ঘুশ্মা আনন্দিত বা দুঃখিত কিছুই হন না। শিব তখন আবির্ভূত হয়ে বলেন, ‘তোমার ভক্তিতে আমি তুষ্ট হয়েছি। তোমার বোনই তোমার পুত্রকে হত্যা করেছিল।’ ঘুশ্মা তখন শিবকে অনুরোধ করেন সুদেহাকে ক্ষমা করে দিতে। শিব তাতে সম্মত হন এবং ঘুশ্মাকে আরেকটি বর চাইতে বলেন। ঘুশ্মা বলেন, ‘আপনি যদি অনন্তকাল এখানে জ্যোতির্লিঙ্গরূপে অবস্থান করেন, তাহলে আমি খুশি হব।’ ঘুশ্মার অনুরোধে শিব সেখানে জ্যোতির্লিঙ্গরূপে অবস্থান করেন এবং ঘুশ্মার নামানুসারে এই লিঙ্গের নাম হয় ঘুশ্মেশ্বর বা ঘৃষ্ণেশ্বর। যে হ্রদে ঘুশ্মা শিবলিঙ্গ বিসর্জন দিতেন সেই হ্রদটির নাম হয় শিবালয়।

চিত্রকক্ষ

পাদটীকা

তথ্যসূত্র 
 
 
 .

বহিঃসংযোগ 
•http://www.ghushmeshwar.com

জ্যোতির্লিঙ্গ
মহারাষ্ট্রের হিন্দু মন্দির
একাধিকবার নোবেল পুরস্কার বিজয়ীদের তালিকা

সুইডিশ বিজ্ঞানী আলফ্রেদ নোবেলের ১৮৯৫ সালে করে যাওয়া একটি উইল অনুসারে ১৯০১ খ্রিস্টাব্দ থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ কর্মকাণ্ডের জন্য পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি এই ছয়টি ক্ষেত্রে প্রদান করা হয় নোবেল পুরস্কার (সুয়েডীয়: Nobelpriset নোবেল্‌প্রীসেৎ)। নোবেল পুরস্কারকে এই ক্ষেত্রগুলোতে পৃথিবীর সবচেয়ে সম্মানজনক পুরস্কার হিসেবে ধরা হয়।

একাধিকবার পুরস্কারপ্রাপ্তদের তালিকা

তথ্যসূত্র 

নোবেল পুরস্কার
লিডস বিশ্ববিদ্যালয়

লিডস বিশ্ববিদ্যালয় () ইংল্যান্ডের পশ্চিম ইয়র্কশায়ারের লিডসে অবস্থিত একটি পাবলিক বিশ্ববিদ্যালয়। এটি ১৮৭৪ সালে ইয়র্কশায়ার বিজ্ঞান কলেজ নামে প্রতিষ্ঠিত হয়। ১৮৮৪ সালে এটি লিডস স্কুল অব মেডিসিনের সাথে একীভূত হয় এবং তখন এর নাম রাখা হয় ইয়র্কশায়ার কলেজ। ১৮৮৭ সালে প্রতিষ্ঠানটি ভিক্টোরিয়া বিশ্ববিদ্যালয়ের অধিভুক্ত হয়। ১৯০৪ সালে রাজা সপ্তম এডওয়ার্ড কর্তৃক জারীকৃত এক রাজকীয় চার্টারের মাধ্যমে প্রতিষ্ঠানটি লিডস বিশ্ববিদ্যালয়ে পরিণত হয়।

অ্যাকাডেমিক

গ্রন্থাগার 
ক্যাম্পাসে মোট ২.৭৮ মিলিয়ন বই রয়েছে।

কম্পিউটিং 
ক্যাম্পাস জুড়ে ৯০০০ পার্সোনাল কম্পিউটার, ১৫০টি সান কম্পিউটার ও সার্ভার, ৮টি উচ্চক্ষমতাসম্পন্ন সান সার্ভার এবং ২৫৬টি সুপারকম্পিউটার রয়েছে।

উল্লেখযোগ্য ব্যক্তিবর্গ 
বিশ্ববিদ্যালয়ের প্রাক্তন শিক্ষার্থী ও শিক্ষকদের মধ্যে নোবেল পুরস্কার পেয়েছেন:
 উইলিয়াম হেনরি ব্র্যাগ (পদার্থবিজ্ঞান ১৯১৫) 
 ওলে সোয়েনকা (সাহিত্য ১৯৮৬)
 জর্জ পোর্টার (রসায়ন ১৯৬৭)
 আর্চার জন পোর্টার মার্টিন (রসায়ন ১৯৫২)
 রিচার্ড লরেন্স মিলিংটন সিঞ্জ (রসায়ন ১৯৫২)

তথ্যসূত্র

বহিঃসংযোগ 

 লিডস বিশ্ববিদ্যালয়ের ওয়েবসাইট
 লিডস বিশ্ববিদ্যালয় ইউনিয়ন

লিডস বিশ্ববিদ্যালয়
আলফ্রেড ওয়াটারহাউস বিল্ডিং
রাসেল গ্রুপ
লিডসে শিক্ষা
১৮৩১-এ প্রতিষ্ঠিত শিক্ষাপ্রতিষ্ঠান
১৮৩১-এ ইংল্যান্ডে প্রতিষ্ঠিত
বিশ্বব্যাপী বিশ্ববিদ্যালয় নেটওয়ার্ক
যুক্তরাজ্যের বিশ্ববিদ্যালয়
স্গাম-পো-পা-ব্সোদ-নাম্স-রিন-ছেন

স্গাম-পো-পা-ব্সোদ-নাম্স-রিন-ছেন () বা দ্বাগ্স-পো-ল্হা-র্জে () বা জ্লা-'ওদ-গ্ঝোন-নু () (১০৭৯ - ১১৫৩) তিব্বতী বৌদ্ধধর্মের প্রধান চারটি বৌদ্ধসম্প্রদায়ের একটি কাগ্যু বৌদ্ধধর্মসম্প্রদায়ের প্রতিষ্ঠাতা ছিলেন।

জীবনী 

স্গাম-পো-পা-ব্সোদ-নাম্স-রিন-ছেন ১০৭৯ খ্রিষ্টাব্দে গ্ন্যাল-বুদ-ন্যি'ই-ব্যে-ব্রাগ-সের-লুং () নামক স্থানে কুন-দ্গা'-স্ন্যিং-পো () নামে জন্মগ্রহণ করেন। তার পিতার নাম ছিল ল্হা-র্জে-দ্বু-গ্ত্সো-দ্গা'-'বার-র্গ্যাল-পো এবং মাতার নাম ছিল শো-মো-গ্জা'-ছে-ল্চাম ()। কুন-দ্গা'-স্ন্যিং-পো দক্ষিণ তিব্বতের দ্বাগ্স-পো অঞ্চলের চিকিৎসক ছিলেন। তিনি ম্ছিম্স-জো-স্রাস-দার-মা-'ওদ () নামক এক ব্যক্তির কন্যাকে বিবাহ করলে তাদের এক সন্তানের জন্ম হয়। কিন্তু পরবর্তীকালে তার স্ত্রী ও সন্তানের মৃত্যু হলে তিনি সংসার ত্যাগ করেন। ১১০৪ খ্রিষ্টাব্দে পঁচিশ বছর বয়সে তিনি 'ফান-য়ুল নামক স্থানের র্গ্যা-ল্চাগ্স-রি বৌদ্ধবিহারে মার‍্যুল বা লাদাখ অঞ্চলের দ্গে-ব্শেস-ব্লো-ল্দান-শেস-রাব (), র্গ্যা-মছিল-বা () এবং দ্গে-ব্শেস-শা-পা-লিং-পার () নিকট সন্ন্যাসধর্ম গ্রহণ করে ব্সোদ-নাম্স-রিন-ছেন নামগ্রহণ করেন।

শিক্ষা 

সন্ন্যাস গ্রহণ করে ব্সোদ-নাম্স-রিন-ছেন দ্বাগ্স-পো অঞ্চলের বৌদ্ধ ভিক্ষু লোদেন শেরাবের নিকট চক্রসম্বর তন্ত্র সম্বন্ধে শিক্ষা লাভ করেন। এরপর তিনি 'ফান-য়ুল অঞ্চলে ব্যা-য়ুল-পা-ছেন-পো-গ্ঝোন-নু-'ওদ ( ১০৭৫-১১৩৮), স্ন্যুগ-রুম-পা-ব্র্ত্সোন-'গ্রুস-র্গ্যাল-ম্ত্শান (, ১০৪২-১১০৯) এবং ল্চাগ্স-রি-গোং-খা-পার () সঙ্গে অতীশ দীপঙ্করের ব্কা'-গ্দাম্স তত্ত্ব শিক্ষালাভ করেন। তিনি বিখ্যাত তিব্বতী সাধক র্জে-ব্ত্সুন-মি-লা-রাস-পার নিকট হতে মহামুদ্রা শিক্ষালাভ করেন। তিনি এরপর স্গাম-পো অঞ্চলে ১১২১ খ্রিষ্টাব্দে তার বৌদ্ধবিহার স্থাপন করেন এবং ১১২৫ খ্রিষ্টাব্দে তিলো পার মহামুদ্রা তত্ত্ব এবং অতীশ দীপঙ্করের ব্কা'-গ্দাম্স তত্ত্বের মেলবন্ধন ঘটিয়ে ব্কা'-ব্র্গ্যুদ বা কাগ্যু ধর্মসম্প্রদায়ের প্রতিষ্ঠা করেন। তার নিম্নলিখিত প্রধান চার শিষ্য চার ধরনের ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।
 'বা'-রোম-পা-দার-মা-দ্বাং-ফ্যুং () 'বা'-রোম-ব্কা'-ব্র্গ্যুদ () ধর্মসম্প্রদায় স্থাপন করেন।
 ফাগ-মো-গ্রু-পা-র্দো-র্জে-র্গ্যাল-পো () ফাগ-মো-গ্রু-ব্কা'-ব্র্গ্যুদ () ধর্মসম্প্রদায় স্থাপন করেন।
 দুস-গ্সুম-ম্খ্যেন-পা () কার্মা-ব্কা'-ব্র্গ্যুদ () ধর্মসম্প্রদায় স্থাপন করেন।
 ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা () ত্শাল-পা-ব্কা'-ব্র্গ্যুদ () ধর্মসম্প্রদায় স্থাপন করেন।

রচনা 

স্গাম-পো-পা-ব্সোদ-নাম্স-রিন-ছেন বিভিন্ন তত্ত্ব রচনা করেন যার মধ্যে সর্বাপেক্ষা উল্লেখযোগ্য হল দাম-ছোস-য়িদ-ব্ঝিন-গ্যি-নোর-বু-থার-পা-রিন-পো-ছে'ই-র্গ্যান ()। ১৯৫৯ খ্রিষ্টাব্দে হার্বার্ট গুন্টার জুয়েল অর্নামেন্ট অব লিবারেশন (ইংরেজি- Jewel Ornament of Liberation) নামে এই রচনার ইংরেজি অনুবাদ করেন।

তথ্যসূত্র

আরো পড়ুন 

 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 451–462.
 Khenpo Konchog Gyeltsen, trans. 1990. The Great Kagyu Masters: The Golden Lineage Treasury. Ithaca: Snow Lion, pp. 187–203.
 Stewart, Jampa Mackenzie. 2004. The Life of Gampopa, Second Edition. Ithaca: Snow Lion.

১০৭৯-এ জন্ম
১১৫৩-এ মৃত্যু
কাগ্যু
তিব্বতীয় বৌদ্ধ
এক্সবক্স ওয়ান

এক্সবক্স ওয়ান () হল মাইক্রোসফটের বিকশিত এবং নির্মিত একটি ভিডিও গেইম কনসোল। এটি এক্সবক্স ৩৬০ এর উত্তরাধিকারী এবং এক্সবক্স পরিবারে তৃতীয় কনসোল যা ২১শে মে, ২০১৩ সালে ঘোষণা করেছে। এটা সরাসরি ভিডিও গেম কনসোলের অষ্টম প্রজন্মের অংশ হিসেবে সনির প্লেস্টেশন ৪ এবং নিন্টেন্ডোর উই ইউ সাথে প্রতিদ্বন্দ্বিতা করছে। এক্সবক্স ওয়ান উত্তর আমেরিকা, বিভিন্ন ইউরোপীয় বাজারে, অস্ট্রেলিয়া এবং নিউজিল্যান্ড জুড়ে ২২শে নভেম্বর, ২০১৩ সালে মুক্তি পেয়েছে এবং জাপান ও অবশিষ্ট ইউরোপীয় বাজারের জন্য ২০১৪ সাল মুক্তি নির্ধারিত হয়েছে। মাইক্রোসফট এবং বিভিন্ন প্রকাশনারা একে "একের ভিতর সব বিনোদন পদ্ধতি" ডিভাইস হিসাবে শ্রেণীবদ্ধ করেছেন। এটি যেমন অ্যাপল টিভি ও গুগল টিভি প্ল্যাটফর্ম হিসেবে অন্যান্য হোম মিডিয়া ডিভাইসের জন্য একটি প্রতিদ্বন্দ্বী।

ইতিহাস 
এক্সবক্স ওয়ান হ'ল এক্সবক্স ৩৬০ এর উত্তরসূরি, মাইক্রোসফ্টের পূর্ববর্তী ভিডিও গেম কনসোল, যা ২০০৫ সালে ভিডিও গেম কনসোলগুলির সপ্তম প্রজন্মের অংশ হিসাবে চালু হয়েছিল। বছরের পর বছর ধরে, ইউনিটটির আকার হ্রাস করতে এবং এর নির্ভরযোগ্যতা উন্নত করতে ৩৬০ টি বেশ কয়েকটি ছোট হার্ডওয়্যার সংশোধন করেছে হয়েছিল।

তথ্যসূত্র

বহিঃসংযোগ 
 Official U.S. website

 
২০১০-এর দশকের খেলনা
অষ্টম প্রজন্মের ভিডিও গেইম কনসোল
মাইক্রোসফট
মাইক্রোসফট ভিডিও গেইম কনসোল
২০১৩-এ প্রবর্তিত পণ্য
২০১৩-এ কম্পিউটার সম্পর্কিত প্রবর্তন
২০২০-এ বন্ধ পণ্য ও সেবা
২০২০-এর দশকের খেলনা
ইয়াকোবুস হেনরিকুস ফান্ট হফ

ইয়াকোবুস হেনরিকুস ফান্ট হফ, জুনি. (৩০ আগস্ট ১৮৫২ – ১ মার্চ ১৯১১) চিলেন একজন ডাচ জৈব রসায়নবিদ এবং রসায়নে প্রথম নোবেল পুরস্কার বিজয়ী। তিনি রাসায়নিক গতিবিদ্যা, অভিস্রবণ চাপ প্রভৃতি সংশ্লিষ্ট গবেষণার জন্য বিশেষভাবে পরিচিত।

জীবনী 

ফন্ট হফের জন্ম হল্যান্পের রোটার্ডাম শহরে। তার পিতার নাম ইয়াকোবুস হেনরিকুস ফান্ট হফ, সিনি. এবং মাতা আলিদা কল্ফ ফান্ট হফ বাল্যকাল তেকেই তিনি বিজ্ঞান ও প্রকৃতির প্রতি অণুরক্ত ছিলেন।

আরও দেখুন 

 ফন্ট হফ ফ্যাক্টর
 ফন্ট হফ সমীকরণ

তথ্যসূত্র

অতিরিক্ত পাঠ 
 Patrick Coffey, Cathedrals of Science: The Personalities and Rivalries That Made Modern Chemistry, Oxford University Press, 2008. 
 Hornix WJ, Mannaerts SHWM, van 't Hoff and the emergence of Chemical Thermodynamics, Delft University Press, 2001,

বহিঃসংযোগ 
 
 
 Nobel Lecture Osmotic Pressure and Chemical Equilibrium from Nobelprize.org website
 

 
১৮৫২-এ জন্ম
১৯১১-এ মৃত্যু
ওলন্দাজ রসায়নবিদ
হুম্বোল্ট বিশ্ববিদ্যালয় বার্লিনের অনুষদ
ওলন্দাজ নোবেল বিজয়ী
ওলন্দাজ শারীরিক রসায়নবিদ
লাইডেন বিশ্ববিদ্যালয়ের প্রাক্তন শিক্ষার্থী
নোবেল বিজয়ী রসায়নবিদ
আমস্টারডাম বিশ্ববিদ্যালয়ের শিক্ষক
বোন্ন বিশ্ববিদ্যালয়ের প্রাক্তন শিক্ষার্থী
ইউট্রেখ্ট‌ বিশ্ববিদ্যালয়ের প্রাক্তন শিক্ষার্থী
উট্রেখট বিশ্ববিদ্যালয়ের অনুষদ
যক্ষ্মায় মৃত্যু
রয়েল সোসাইটির বিদেশি সদস্য
ডেলফট ইউনিভার্সিটি অফ টেকনোলজি প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
ওলন্দাজ ভৌত রসায়নবিদ
মার্কিন ফিলোসফিক্যাল সোসাইটির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
জৈব রসায়নবিদ
তাত্ত্বিক রসায়নবিদ
বন বিশ্ববিদ্যালয়ের প্রাক্তন শিক্ষার্থী
'বা'-রোম-পা-দার-মা-দ্বাং-ফ্যুং

'বা'-রোম-পা-দার-মা-দ্বাং-ফ্যুং () (১১২৭-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'বা'-রোম-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

জন্ম 

তিব্বতের 'ফান-য়ুল অঞ্চলের ব্রান-কা পরিবারগোষ্ঠীতে ১১২৭ খ্রিষ্টাব্দে 'বা'-রোম-পা-দার-মা-দ্বাং-ফ্যুং জন্মগ্রহণ করেন। জন্মের সময় তার নাম রাখা হয় 'বুম-স্ক্যাব্স ()। তার পিতার নাম ছিল স্তোন-পা-'ব্যুং-গ্নাস-ব্লো-গ্রোস () এবং মাতার নাম ছিল জো-মো-লো-ছুং-মা ()

শিক্ষা 

'বুম-স্ক্যাব্স মাত্র সাত বছর বয়সে ম্খান-পো-পো-স্কা-বা-দার-মা-সেং-গে () এবং দ্বাং-ফ্যুং-গ্ঝোন-নু () নামক দুইজন বৌদ্ধভিক্ষুর নিকট দীক্ষা নিয়ে দার-মা-দ্বাং-ফ্যুং নামগ্রহণ করেন। তিনি ব্যা-য়ুল-বা-ছেন-পো-গ্ঝোন-নু-'ওদ () নামক বিখ্যাত বৌদ্ধ পন্ডিতের নিকট অতীশ দীপঙ্করের ব্কা'-গ্দাম্স তত্ত্বের শিক্ষালাভ করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট ব্কা'-ব্র্গ্যুদ মতের শিক্ষা লাভ করেন।

পরবর্তী জীবন 

১১৫৩ খ্রিষ্টাব্দে স্গাম-পো-পা-ব্সোদ-নাম্স-রিন-ছেনের মৃত্যু হলে দার-মা-দ্বাং-ফ্যুং গুরুর আদেশে তিব্বতের 'বা'-রোম অঞ্চলে গিয়ে সেখানে সাত বছর সাধনা করেন। এইসময় তিনি খাম্স অঞ্চলের শাসকদের পৃষ্ঠপোষকতা লাভ করেন। তিনি 'বা'-রোম অঞ্চলের লামাদের প্রধান হয়ে 'বা'-রোম-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তার প্রধান শিষ্য ছিলেন তি-শ্রি-রাস-পা-শেস-রাব-সেং-গে (), র্ত্শে-ব্রোম-দ্বাং-ফ্যুং-সেং-গে ) এবং ব্রাগ-কা-ল্হা-স্তোন ()।

তথ্যসূত্র

আরো পড়ুন 

 Karl Brunnholzl. 2007. Straight From The Heart: Buddhist Pith Instructions. Ithaca: Snow Lion, pp. 231–233.
 Puchung Tsering. 2001. The Early History of the Barom Kagyu School and the Biography of Darma Wangchuk. MA thesis, University of Oslo.
 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 469–70.
 Sperling, Elliot. 2004. “Further Remarks Apropos of the ’Ba’-rom-pa and the Tanguts.” Acta Orientalia Hungarica, vol. 57, no. 1, pp. 1–26.
 ত্শে-দবাং-র্গ্যাল (). ১৯৯৪. ল্হো-রোং-ছোস-'ব্যুং (). লাসা: বোদ-লজোংস-বোদ-ইয়িগ-দপে-র্ন্যিং-দপে-স্ক্রুন-খাং (), পৃষ্ঠা. ২০৭-২০৯ 

১১২৭-এ জন্ম
১১৯৪-এ মৃত্যু
বারোম কাগ্যু
আর্নেস্ট কোহেন

আর্নেস্ট জুলিয়াস কোহেন ForMemRS (৭ মার্চ ১৮৬৯ - ৫ মার্চ ১৯৪৪) ছিলেন একজন প্রখ্যাত ডাচ রসায়নবিদ। তিনি ১৮৯৩ সালে ফন্ট হফের সহকারী হন এবং ১৯০২ সালে অধ্যাপক হিসেবে নিযুক্ত হয়ে ১৯৩৯ সালে অবসর গ্রহণের পূর্ব পর্যন্ত উট্রেচ বিশ্ববিদ্যালয়ের সাথে যুক্ত ছিলেন।
কোহেনের গবেষণার ক্ষেত্র ছিরো তাপরসায়নবিদ্যা, গঠন ও সংযোগ, বিজ্ঞানের ইতিহাস প্রভৃতি। তিনি চারশ'রও বেশি গবেষণা কর্ম ও পুস্তক রচনা করেছেন।।

তিনি ১৯২৬ সালে রয়েল সোসাইটির একজন বৈদেশিক সদস্য হিসেবে নির্বাচিত হন।

মার্গিট স্লোজি-জ্যান্জ এর বই Science in the Third Reich থেকে জানা যায় যে, কোহেন "প্রথম বিশ্বযুদ্দের পরবর্তীকালে পশ্চিম ইউরোপের বিজ্ঞানীদের সাথে জার্মান সহকর্মীদের সম্পোর্কন্নয়নে অসামান্য অবদান রাখেন"।
তিনি ১৯৪৪ সালের ৫ মার্চ অসউইটজ কনসেনট্রেশন ক্যাম্পের গ্যাস চেম্বার নিহত হন।

সাহিত্যকর্ম 
 "Jacobus Henricus van 't Hoff, his life and work", ১৯১২
 "Impressions of the Land of Benjamin Franklin", ১৯২৮

তথ্যসূত্র

বহিঃসংযোগ 
  Weintraub, B. (2003). Tin Disease and Ernst Julius Cohen (1869-1944); Chemistry in Israel, Bull. Isr. Chem. Soc., Issue 9, Apr. 2002, p 31-32.

১৮৬৯-এ জন্ম
১৯৪৪-এ মৃত্যু
আউসভিজে কনসেনট্রেশন ক্যাম্পে মৃত্যুদন্ড কার্যকর ওলন্দাজ মানুষ
দ্বিতীয় বিশ্বযুদ্ধে নিহত ওলন্দাজ বেসামরিক
ওলন্দাজ ইহুদি
ওলন্দাজ রসায়নবিদ
রয়েল সোসাইটির বিদেশি সদস্য
ইহুদি রসায়নবিদ
আমস্টারডাম থেকে মানুষ
নাৎসি কনসেনট্রেশন ক্যাম্পে নিহত বিজ্ঞানী
গ্যাস চেম্বারে মৃত্যুদন্ড কার্যকর মানুষ
রয়্যাল নেদারল্যান্ডস কলা ও বিজ্ঞান একাডেমির সদস্য
আমস্টারডাম বিশ্ববিদ্যালয়ের প্রাক্তন শিক্ষার্থী
ফু-ছুং-বা-গ্ঝোন-নু-র্গ্যাল-ম্ত্শান

ফু-ছুং-বা-গ্ঝোন-নু-র্গ্যাল-ম্ত্শান () (১০৩১-১১০৬) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।

সংক্ষিপ্ত বর্ণনা 

অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান এবং স্প্যান-স্ঙ্গা-ত্শুল-খ্রিম্স-'বার ()। ফু-ছুং-বা-গ্ঝোন-নু-র্গ্যাল-ম্ত্শান ব্কা'-গ্দাম্স ধর্মসম্প্রদায়ের জন্য তিব্বতের ফান-য়ুল অঞ্চলে বৌদ্ধবিহার স্থাপন করেন।

তথ্যসূত্র

আরো পড়ুন 

 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 73, 235-236, 263, 267-268,
 Roesler, Ulrike, and Hans Ulrich Roesler. 2004. Kadampa Sites of Phempo: A Guide to Some Early Buddhist Monasteries in Central Tibet. Kathmandu: Vajra Publications.

কদম
১০৩১-এ জন্ম
১১০৬-এ মৃত্যু
পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল

পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল () (১০২৭-১১০৫) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।

শিক্ষা 

পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল বৌদ্ধভিক্ষু গ্লান-ত্শুল-ব্যাংয়ের () নিকট র্গ্যাল-ল্হা-খাং () নামক স্থানে বৌদ্ধধর্মে দীক্ষিত হন এবং ব্রাগ্স-র্গ্যাব বৌদ্ধবিহারে () বৌদ্ধভিক্ষু হিসেবে যোগ দেন। আঠাশ বছর বয়সে তিনি অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের শিষ্যত্ব গ্রহণ করেন এবং ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার () নামক অপর দুই শিষ্যের সঙ্গে তার প্রধান শিষ্যে পরিণত হন।

পরবর্তী জীবন 

১০৬৪ খ্রিষ্টাব্দে 'ব্রোম-স্তোন-পা-র্গ্যল-বা'ই-'ব্যুং-গ্নাসের মৃত্যু ঘটলে তিনি পনেরো বছর ধরে সাধনা করেন। পঞ্চাশ বছর বয়সে তিনি ম্খান-গ্রাগ্স (), সগ্রো-লাগ () এবং ম্থার-থোগ () নামক স্থানে বৌদ্ধধর্ম সম্বন্ধে শিক্ষাদান করেন। তিনি 'ফান-য়ুল অঞ্চলে পো-তো বৌদ্ধবিহার স্থাপন করেন। তিনি দ্গোন-পা-বা-দ্বাং-ফ্যুগ-র্গ্যাল-ম্ত্শানের পরে র্বা-স্গ্রেং বৌদ্ধবিহারে প্রধান লামা নির্বাচিত হন।

তথ্যসূত্র

আরো পড়ুন 

 Roesler, Ulrike, and Hans Ulrich Roesler. 2004. Kadampa Sites of Phempo: A Guide to Some Early Buddhist Monasteries in Central Tibet. Kathmandu: Vajra Publications.
 Roerich, George, trans. 1996. The Blue Annals. 2nd ed. Delhi: Motilal Banarsidas, pp 263–264, 268-269.

কদম
১০২৭-এ জন্ম
১১০৫-এ মৃত্যু
হাসান ফকরী

হাসান ফকরী (জন্ম: ৭ অক্টোবর, ১৯৫২) বাংলাদেশের একজন কবি, গীতিকার, নাট্যকার ও প্রাবন্ধিক। তিনি ১৯৯৩ সালে চলচ্চিত্রের জন্য শ্রেষ্ঠ গীতিকার পুরস্কার অর্জন করেন। তিনি মাওবাদী রাজনৈতিক আদর্শে বিশ্বাসী একজন কর্মী। তিনি পর্যাস নামে একটি পত্রিকা সম্পাদনা করেন। তিনি সাংস্কৃতিক সংগঠন গণমুক্তির গানের দলের সহ সভাপতি।

শৈশব ও পেশাগত জীবন 
তিনি রিকাবী বাজার মুন্সীগঞ্জ এ জন্মগ্রহণ করেন। তার পিতার নাম আবদুল করিম এবং মাতার নাম মজিলাল বেগম। পেশাগত জীবনে তিনি মুভিটোন অডিও, ভিজুয়াল প্রমোটার্সের মহাব্যবস্থাপক ছিলেন। হাসান ফকরী ১৯৯৩ সালে কাজী হায়াৎ পরিচালিত চাঁদাবাজ চলচ্চিত্রের "মুক্তিযোদ্ধা কোথায় তুমি" গানটির জন্য শ্রেষ্ঠ গীতিকার হিসেবে লাভ করেন জাতীয় চলচ্চিত্র পুরস্কার।

সাহিত্য জীবন

কবিতা  

 মুঠো মুঠো কান্না (১৯৭০), 
 হাসান ফকরীর কবিতা ও গান (২০০২);
 দ্রোহের পাঁচালি (২০১৭)
 দেশটা কি তোর বাপের (২০২০)
</div>

নাটক  

 বাঁচতে চাই (১৯৭২), 
 একখণ্ড বাংলাদেশ (১৯৭২), 
 এপোয়েন্ট মেন্ট লেটার (১৯৭৫), 
 ক্রাশ ফারাক্কা (১৯৭৬), 
 রাক্ষুস সাবধান (১৯৭৭), 
 সারেঙ লঞ্চ ঘোরাও (১৯৮০), 
 তানোর এখন সারা দেশ, (১৯৮০); 
 যদি এমন হতো (১৯৮২), 
 খর বায়ু বয় (১৯৮৩), 
 ভোটের ভ্যাট (১৯৮৬) 
</div>

কাব্যনাট্য  

 একুশের গান গা’ক মেশিনগান, (১৯৭৪), 
 ঈদ পাখিটার মাংস খাবো (১৯৭৫), 
 সব শতাব্দীর ঈশ্বর আমি (১৯৭৫)
 প্রেয়সীরা চায় রক্তশাড়ী (১৯৭৬) 
</div>

প্রবন্ধ ও গবেষণা 

 প্রকৃত শিক্ষা কী (১৯৭৬), 
 প্রগতিশীল সাহিত্য ও শিল্পের সংকট এবং সম্ভাবনা (১৯৯৪), 
 পলিটিকস বনাম পলিট্রিকস, (১৯৯৯)। 
 ধর্ম ও ঈশ্বর অস্বীকারে বাধা কোথায় (২০০৭)
 এসো বিদ্রোহ করি (২০০৯)। 
</div>

গীতিকার জীবন 
হাসান ফকরীর লেখালেখির কারণে ১৯৬৯ থেকেই সম্পর্ক প্রখ্যাত সংগীত পরিচালক, জনপ্রিয় সুরকার আজাদ রহমানের সাথে পরিচিতি ঘটে। ১৯৭৫ সাল থেকে প্রায় ৩৫ বছর সার্বক্ষণিক ভাবে কাজ করেছেন আজাদ রহমানের সাথে।

সাংগঠনিক কর্মকাণ্ড 

হাসান ফকরী শিল্পী মাহবুব কামরানের প্রথম মৃত্যুবার্ষিকী উপলক্ষ্যে আয়োজিত স্মরণসভায় ৩১ আগস্ট, ২০১২ অংশগ্রহণ করেন এবং বক্তব্য প্রদান করেন। তিনি চুনারুঘাটে গণসঙ্গীত শিল্পী হেমাঙ্গ বিশ্বাসের জন্মশতবর্ষ উদ্‌যাপন উপলক্ষ্যে আয়োজিত অনুষ্ঠানে ২০১২ সালের ডিসেম্বরে অংশগ্রহণ করেন এবং বক্তব্য প্রদান করেন। ২০১৩ সালের আগস্টে সাভার রানা প্লাজা স্থলে শহীদ বেদি নির্মাণ অনুষ্ঠান উদ্বোধনের সময় উপস্থিত ছিলেন। এছাড়াও তিনি ২০১৫ সালের ডিসেম্বরে ফয়েজ আহমেদ-এর ৩য় মৃত্যুবার্ষিকী উপলক্ষ্যে ঢাকা বিশ্ববিদ্যালয়ের টিএসসির ৩য় তলায় অনুষ্ঠিত স্মরণসভায় সভাপতিত্ব করেন। হাসান ফকরী আগস্ট ১৯, ২০১৬ তারিখে বাংলাদেশে রাজধানীর জাতীয় প্রেসক্লাবে চীনের সর্বহারা সাংস্কৃতিক বিপ্লবের ৫০তম বার্ষিকী উদ্‌যাপনের অনুষ্ঠানে সভাপতিত্ব করেন।

তথ্যসূত্র

বহিঃসংযোগ 

১৯৫২-এ জন্ম
জীবিত ব্যক্তি
বাংলাদেশী সাহিত্যিক
বাংলাদেশী পুরুষ কবি
বাংলাদেশী নাট্যকার
শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী মার্ক্সবাদী
বাঙালি গীতিকার
মুন্সীগঞ্জ জেলার লেখক
বাংলাদেশী রাজনৈতিক লেখক
বাংলাদেশী পুরুষ লেখক
সাম্রাজ্যবাদ বিরোধী
সংশোধনবাদ বিরোধী
বাংলাদেশী গীতিকার
বাংলাদেশী সাম্যবাদী
টমাস রো

স্যার টমাস রো () (c. ১৫৮১ – ৬ নভেম্বর ১৬৪৪) ছিলেন একজন এলিজাবেথীয় এবং জ্যাকোবীয় যুগের ইংরেজ কূটনীতিক। তিনি ১৬১৪ থেকে ১৬৪৪ সনের বিভিন্ন সময়ে হাউজ অফ কমন্সে বসতেন। তিনি ছিলেন বিদগ্ধ পণ্ডিত এবং শিক্ষানুরাগী ব্যক্তিত্ব।

জীবন 

বাণিজ্যের ক্ষেত্রে সুনজর পাবার আশায় ১৬১৫ খ্রিষ্টাব্দে স্যার টমাস রো ইংল্যান্ডের রাজা প্রথম জেমস-এর দূতরূপে নির্ভেজাল বাণিজ্যনীতি নিয়ে সম্রাট জাহাঙ্গীরের দরবারে আসেন এবং আজমীর, মাণ্ডু ও আহমদাবাদে ১৬১৮ পর্যন্ত তিন বছর অবস্থান করেন।

তথ্যসূত্র 

১৬৪৪-এ মৃত্যু
উসমানীয় সাম্রাজ্যে ইংল্যান্ডের রাষ্ট্রদূত
পবিত্র রোমান সাম্রাজ্যে ইংল্যান্ডের রাষ্ট্রদূত
১৭শ শতাব্দীর ইংরেজ কূটনীতিবিদ
ইংল্যান্ডের রাষ্ট্রদূত
পোল্যান্ডে ইংল্যান্ডের রাষ্ট্রদূত
১৫৮০-এর দশকে জন্ম
লেটনের ব্যক্তি
১৭শ শতাব্দীর ইংরেজ ব্যক্তি
নাইটস ব্যাচেলর
অক্সফোর্ড বিশ্ববিদ্যালয়ের ইংল্যান্ডের (প্রাক-১৭০৭) সংসদ সদস্য
মুঘল সাম্রাজ্যে ইংল্যান্ডের রাষ্ট্রদূত
ইংল্যান্ডের সংসদ সদস্য ১৬১৪
ইংল্যান্ডের সংসদ সদস্য ১৬২১-১৬২২
ইংল্যান্ডের সংসদ সদস্য ১৬৪০-১৬৪৮